Publication: Magyar Közlöny
Issue: MK-2010-142 (Year: 2010, Number: 142)
Era: contemporary
Section: 9. számú melléklet az 5/2010. (IX. 8.) NGM rendelethez
Paragraph Index: 171

1. A Fejezet minden az időarányosan finanszírozott kiadási előirányzatokhoz kapcsolódó, a Magyar Államkincstár (a továbbiakban: Kincstár) által engedélyezett, az időarányos havi ütemezéstől eltérően folyósítandó előirányzat-felhasználási keret eltérést az EG-02-es jelű nyomtatvány kitöltésével adja meg a Kincstár részére. Az EG-02 űrlapon kell kezdeményezni a PM rendeletben foglalt összes korrekciót, így például - előrehozást és annak visszapótlását rendkívüli finanszírozási feladatok miatt, - bevételek nem ütemes teljesülése miatti előirányzat-felhasználási keret korrekciókat, - évközi előirányzat-módosításokból adódó, az időarányostól eltérő finanszírozási igényt, - költségvetési szerv nem teljes éves működéséből adódó kereteltéréseket. Amennyiben az előrehozás vagy a visszapótlás ütemezése időtartamban vagy/és összegben időarányostól eltérő, a "B" űrlapot kell kitölteni. A havi időarányos támogatási keret megállapítása (EG-01 bizonylat elkészítése) és a támogatási keret megnyitása közötti időszakban következő havi visszapótlásra már nem fogadható be EG-02B bizonylat.

Source: https://magyarkozlony.hu/hivatalos-lapok/cf15ac86829e69417de2d258dd23658edd4a27a2/dokumentumok/5c10e39e8b8353d3850eb93f58204f8f158414bd/letoltes